ཅིག་ངེས་གསང་སྙིང་པོའི་བསྟན་པ་ཐུར་མ་བརྒྱ་པའི་འཇོ་སྒེག་ཅན། རྣམ་དཔྱོད་དཔུང་པས་གཅིག་ཏུ་འཛིན་བཟོད་ཆོས་ཀྱི་ཉི་མ་གསར་པ་ལས། ལུང་གི་འོད་རྡུལ་བཏུང་པ་ཙམ་གྱིས་ཀུན་ཏུ་དགའ་
བའི་མནྡ་ར། འཛུམ་བཅས་རོལ་པའི་ངལ་འཚོའི་དཔྱིད་ནི་ལེགས་བྲིས་བདུད་རྩིས་མཚོན་མ་གྱུར། དེ་སླད་འཆོས་སྐྱོབ་ཡོན་ཏན་མ་སྨད་པའི། ཟབ་ཅིང་རྒྱ་ཆེའི་ཆོས་ཚུལ་རྣམ་མང་གཟུགས། འཆར་
བཟོད་ངོ་མཚར་ནོར་བུའི་མེ་ལོང་གང་། གཟུར་གནས་རྣ་བའི་རྒྱན་དུ་དགོད་ལ་ཕྱོགས། ༧ དེ་ལ་འདིར་གཟོད་མ་ཉིད་ནས་ཤིན་ཏུ་ཞི་བ་རྣམ་གྲོལ་ཆོས་སྐུའི་ཐིག་ལེར་མངོན་པར་བྱང་ཆུབ་པའི་ཡེ་
ཤེས་བརྙེས་སུ་ཟིན་ཀྱང་མཐའ་ཀླས་པའི་ལུས་ཅན་རྣམས་ལ་གཅིག་ཏུ་བརྩེ་བའི་སྨོན་ལམ་དང་སྙིང་རྗེའི་གཞན་དབང་ཁོ་ནས་རྣམ་པར་སྣང་མཛད་གངས་ཅན་མཚོའི་མཚན་དཔེའི་སྤྲིན་བཀོད་ཅིང་སྤྲུལ་
པའི་རྣམ་རོལ་ཚད་མེད་པས་འགྲོ་ཁམས་རྒྱ་མཚོའི་རྡུལ་སྙེད་ཐར་པ་མཆོག་གི་གྲོང་ཁྱེར་དུ་དབུགས་དབྱུང་བར་མཛད་པ་ལས། རེ་ཞིག་རྒྱ་གར་འཕགས་པའི་ཡུལ་བདག་ཅག་གི་སྟོན་མཆོག་ཉི་མའི་
གཉེན་གྱི་སྤྱན་སྔར་ཉེ་གནས་ཀུན་དགའ་བོ། གངས་ཅན་བོད་ཀྱི་ལྗོངས་འདིར་འཇིག་རྟེན་གྱི་མིག་གཅིག་པུ་ལོ་ཆེན་བཻ་རོ་ཙཱ་ན། རྔོག་ལོ་བསྟན་པའི་ཉི་མ་བློ་ལྡན་ཤེས་རབ་སོགས་ཡེ་ཤེས་སྒྱུ་འཕྲུལ་དྲྭ་

༄༅། །བའི་རོལ་གར་མེ་ཏོག་མནྡཱ་རའི་ཕྲེང་བ་ལྟ་བུ་ཚར་དུ་དངར་བ་བཟུང་བའི་མཐར། སྐབས་འདིར་བྱང་རྒྱུད་ནོར་འཛིན་གྱི་ཐིག་ལེར་སྤྲུལ་པའི་སྣང་བསྙན་པདྨ་དཀར་པོ་ལྟ་བུར་བཞད་པ་དང་ཆབ་
ཅིག ༑མཁས་མང་བྱེ་བས་བསྟེན་པའི་རིགས་གྲོལ་ཀློག་པ་ཐོས་བསམ་གྱི་འཁོར་ལོས་བློ་གྲོས་ཤིན་ཏུ་སྦྱངས་པས་སྡེ་སྣོད་རྒྱུད་སྡེ་ཡན་ལག་དང་བཅས་པའི་ཚིག་དོན་ལ་སྤོབས་པའི་གཏེར་ཆེན་པོ་བརྒྱད་
གྲོལ་ཏེ། འཛམ་བུའི་གླིང་མཛེས་པར་བྱེད་པའི་རྒྱན་དྲུག་དང་། རྨད་དུ་བྱུང་བའི་སློབ་དཔོན་གཉིས་ལ་སོགས་པའི་ཆོས་ཀྱི་འཁོར་ལོས་སྒྱུར་བའི་ཁྲི་འཕང་མཐོན་པོར་རང་སྟོབས་ཁོ་ནས་ཞབས་སེན་གྱི་
ཨུཏྤལ་བཀོད་ཅིང་། སླར་ལ་དབེན་པའི་འཇུག་ངོགས་རྣམས་སུ་རྩེ་གཅིག་མཉམ་པར་བཞག་པས་འཕགས་པའི་ཡེ་ཤེས་མངོན་སུམ་དུ་གཟིགས་པའི་ཚུལ་བསྟན་པ་ན། དུས་གསུམ་མཁྱེན་པ་དཔལ་ཨོ་
རྒྱན་ཆོས་ཀྱི་རྒྱལ་པོས་ཀྱང་ངེས་པ་དོན་གྱི་རྒྱལ་ཚབ་ཏུ་དབང་བསྐུར་བ་གཏེར་ཆེན་ཆོས་ཀྱི་རྒྱལ་པོ་འགྲོ་འདུལ་གླིང་པའམ། མཚན་གཞན་ཀུན་གཟིགས་ཆོས་ཀྱི་ཉི་མ་ཐམས་ཅད་མཁྱེན་པ་པྲཛྙཱརསྨི་ཞེས་
གྲགས་པའི་གདུགས་དཀར་སྲིད་ཞིའི་བླ་ན་མངོན་པར་མཐོ་བ་གང་དེའི་དཔལ་གྱི་མགུལ་ནས་ལེགས་པར་སྩལ་བའི་ཚིག་དོན་གྱི་ཆ་ཤས་རེ་རེར་ཡང་ཉམས་འགྱུར་བདུད་རྩིའི་རྦ་རླབས་འབུམ་དུ་འཛགས་

པའི་གསུང་རབ་ཐོར་བུའི་སྐོར་རྣམས་ཕྱོགས་གཅིག་ཏུ་བསྒྲིགས་པའི་གླེགས་བམ་རིན་པོ་ཆེ་འདི་ཉིད་ཀྱི་བཞུགས་བྱང་ཅུང་ཟད་ཙམ་སྤྲོ་བ་ལ་སྡེ་ཚན་བཀྲ་ཤིས་པའི་རྟགས་ཀྱི་གྲངས་དང་ལྡན་པ་ལས།
དང་པོ་བསྟོད་ཚོགས་གསོལ་འདེབས་ཀྱི་སྐོར་རྒྱལ་བ་སྲས་བཅས་དགྱེས་པའི་རོལ་མོ་ལ། མ་ཧཱ་གུ་རུ་ཡབ་ཡུམ་ལ་དེ་ཁོ་ན་ཉིད་ཀྱི་སྒོ་ནས་བསྟོད་པ་སྙན་པའི་སྒྲ་དབྱངས་ལྷའི་རོལ་མོ། ཡང་མ་ཧཱ་གུ་རུ་
ལ་བསྟོད་པ་དད་པའི་ཆུ་རྒྱུན། རྒྱལ་དབང་རིན་ཆེན་ཕུན་ཚོགས་ཀྱི་འཁྲུངས་རབ་གསོལ་འདེབས་དད་པའི་རྦ་རླབས་རྗེ་བཙུན་ཆོས་རྒྱལ་ཕུན་ཚོགས་ཀྱི་རྣམ་ཐར་ལ་བསྔགས་པ་དད་པའི་ཆུ་རྒྱུན། རྗེ་
རང་ཉིད་ཀྱི་རྣམ་ཐར་གསོལ་འདེབས་དོན་གཉིས་ལྷུན་གྲུབ། རང་བསྟོད་ཡིད་ཀྱི་གདུང་སེལ་ལ་ནང་གསེས་སུ། དད་ལྡན་ནམ་མཁའ་འོད་ཟེར་ལ་གནང་བ་ཚན་གཉིས། བྲག་སྣ་ཆོས་རྗེ་དང་། ལྷོ་
བྲག་པ་དགེ་འདུན་རིན་ཆེན་གཉིས་ལ་གནང་བ་རེ་རེ་སྟེ་ལེ་ཚན་བཞི། བརྟན་བཞུགས་འཆི་མེད་སྒྲ་དབྱངས། གསང་བ་སྐྱེ་བརྒྱུད་ལུང་བསྟན་ལྟར་བྲིས་པ་རྣམས་དང་། ཞར་བྱུང་དུ། རྗེ་བཙུན་
པྲཛྙཱརསྨི་ལ་གསོལ་འདེབས་སྨོན་ལམ་དང་འབྲེལ་བ་བྱིན་རླབས་ཉིན་བྱེད་འདྲེན་པའི་ཤིང་རྟ་ཞེས་བྱ་བ་ཀུན་མཁྱེན་ཆོས་ཀྱི་རྒྱལ་པོ་རིག་འཛིན་འཇིགས་མེད་གླིང་པས་མཛད་པ་བཅས་བཞུགས་སོ། །

༄༅། །གཉིས་པ་མདོ་སྔགས་སྤྱིའི་དགོངས་འགྲེལ་གྱི་སྐོར་ལུང་རྟོགས་རིན་པོ་ཆེའི་མཛོད་ལ། ཐེག་པ་ཆེན་པོ་དབུ་མའི་མན་ངག་བདེན་གཉིས་གསལ་བའི་སྒྲོན་མེ། དབང་གི་སྤྱི་ཆིངས་ཀུན་ལ་འགྲོ་
བ་རྡོ་རྗེའི་ཚིག་གི་ས་བོན། རིག་པ་འཛིན་པ་སྔགས་ཀྱི་ལམ་ལས་རྡོ་རྗེ་ལུས་ཀྱི་ལམ་བཟང་རྣམ་པར་གསལ་བ། རིམ་པ་དང་པོའི་སྔགས་ཀྱི་དོན་བཤད་སྐུ་གསུམ་ལམ་ཁྱེར་གྱི་ཆིངས། ཟབ་དོན་
གནད་ཀྱི་གདམས་ངག་མཐའ་དག་སྙིང་པོར་དྲིལ་བའི་ཞལ་ལུང་སྒྲོན་གསལ། སེམས་འགྲེལ་སྐོར་གསུམ་དང་མཐུན་པར་སྙིང་པོའི་བཞུགས་ཚུལ་གསལ་བར་བརྗོད་པའི་གཏམ་དྲང་སྲོང་དགའ་བའི་གླུ་
དབྱངས༑ སེམས་དང་རིག་པ་དབྱེ་བ་ཆོས་ཉིད་སྲང་དུ་གཞུག་པའི་རྣམ་བཤད། །གངས་རིའི་ཁྲོད་ཀྱི་ཀློག་པ་ཉན་བཤད་པ་རྣམས་ཀྱི་སྙན་དུ་བསྲིང་བ་ཐོས་བསམ་འཆི་མེད་ཀྱི་བདུད་རྩི། གངས་རིའི་
ཁྲོད་ཀྱི་སྤོང་བ་བསམ་གཏན་པ་རྣམས་ཀྱི་སྙན་དུ་བསྲིངས་བ་སྒོམ་པ་འཆི་མེད་ཀྱི་བདུད་རྩི་རྣམས་སོ། །གསུམ་པ་ཁྲིད་རིམ་སྣ་ཚོགས་ཀྱི་སྐོར་ཟབ་དོན་ནོར་བུའི་སྙེ་མ་ལ། ཕྱག་རྒྱ་ཆེན་པོ་ཟབ་ལམ་རྡོ་
རྗེའི་རྣལ་འབྱོར་བསྙེན་སྒྲུབ་ཡན་ལག་བཞི་ཡི་རྣམ་པར་བཞག་པ། ནཱ་རོ་ཏ་པའི་མན་ངག་སྦས་དོན་བསྲེ་བ་སྐོར་གསུམ་གྱི་ཟིན་བྲིས་ཟབ་ལམ་གདམས་པའི་ས་བོན་ལེ་ཚན་གསུམ། དཔལ་རྡོ་རྗེ་སེམས་

དཔལ་ལ་བརྟེན་པའི་དབེན་པ་གསུམ་གྱི་ལམ་རིམ། རྡོ་རྗེ་སེམས་དཔའ་ལྷན་སྐྱེས་ཡབ་ཡུམ་གྱི་སྒོ་ནས་སྣ་རྩེ་གསུམ་གྱི་ལམ་ཉམས་སུ་ལེན་ཐབས། ཕྱག་རྒྱ་ཆེན་པོ་ལྔ་ལྡན་གྱི་ཟིན་བྲིས་བཀའ་བརྒྱུད་
ཞལ་ལུང་བདུད་རྩིའི་ཐིགས་པ། ཡང་ལྔ་ལྡན་སྟན་ཐོག་གཅིག་ཏུ་ཉམས་སུ་ལེན་ཚུལ་མདོར་བསྡུས། རླུང་སེམས་གནད་ཀྱི་ལྡེའུ་མིག །ཐུན་མོང་མ་ཡིན་པའི་མན་ངག་བར་དོ་ལམ་ཁྱེར་གྱི་གདམས་
པ༑ དམ་ཆོས་དགོངས་པ་ཡང་ཟབ་ཀྱི་ཁྲིད་དམིགས་སྤྱིའི་ཆིངས། རྡོར་སེམས་སྙིང་ཏིག་གི་དམིགས་རིམ་ཟིན་བྲིས་རྡོ་རྗེ་སེམས་དཔའི་གསེང་ལམ། བསམ་གཏན་གླིང་པའི་ཨ་ཏིའི་ལམ་རིམ་ཐར་
པའི་སྒོ་གཅིག །ཁྲིད་རྒྱུན་སྤྱིའི་ཆིངས་མདོར་བསྡུས་པ་གྲུབ་པའི་ཞལ་ལུང་། དངོས་གཞིའི་ངོ་སྤྲོད་རིག་སེམས་རྣམ་དབྱེ་སྦས་དོན་གསལ་བ་རྣམས་སོ། །བཞི་པ་རྟོགས་བརྗོད་ཞལ་གདམས་ཀྱི་སྐོར་
ཕན་བདེའི་སྣང་བ་གསར་པ་ལ། རྟོགས་བརྗོད་མཁས་པའི་མཛེས་རྒྱན། དགོན་གསར་བྱང་སེམས་མ་ལ་གདམས་པའི་དོན་གྱི་རྟོགས་བརྗོད། རྣམ་པར་ཐར་པ་ལས་སྣང་གསལ་བཀོད། རྒྱབ་ཡིག་
གནད་ཆིངས་རྡོ་རྗེའི་གླུ་ལྔ་ལས། རང་ལ་གྲོས་འདེབས་ཀྱི་གླུ་སྙིང་གི་ཐུར་མ། ཨེ་ཝཾ་ཟུང་འཇུག་རྡོ་རྗེའི་གླུ། བདེ་སྟོང་ཕྱག་ཆེན་གྱི་གླུ། སྣང་བ་ལམ་ཁྱེར་གྱི་གླུ། འོད་གསལ་རྡོ་རྗེ་སྙིང་པོའི་གླུ་

༄༅། །རྣམས་དང་། རང་ལ་གྲོས་འདེབས་བསྐུལ་བའི་གླུ་བཅས། ཌཱཀྐིའི་གསང་ཚིག་རྡོ་རྗེའི་གླུ། བཞད་གད་རྡོ་རྗེའི་གླུ་རྡོ་རྗེ་སེམས་དཔའི་མེ་ལོང་། ལུགས་གཉིས་ཀྱི་དོན་ལེགས་པར་བཤད་པ་
རིན་པོ་ཆེའི་ཕྲེང་བ། དཀར་ཆེན་བསྟན་འཛིན་ནོར་བུ་ལ་གདམས་པ་སྤྱོད་པ་བསྡུས་པའི་སྒྲོན་མེ། ཉམས་ལེན་འཁྲུལ་མེད་གནད་ཀྱི་སྒོ་འབྱེད། ཆོས་རྗེ་མཁའ་སྤྱོད་པ་ལ་གནང་བའི་ཞལ་གདམས།
དཔོན་པོ་ཕུན་ཚོགས་དབང་པོ་ལ་གདམས་པ་ངེས་དོན་གནད་ཀྱི་ལྡེའུ་མིག་ལེ་ཚན། དབུ་མ་ཆེན་པོའི་མཐའ་རྣམ་པར་སེལ་བ་ཡིད་ཀྱི་རྣམ་གྲོལ། ཕྱག་རྒྱ་ཆེན་པོ་རྣལ་འབྱོར་བཞིའི་རིམ་པར་ཕྱེ་བ།
རྫོགས་པ་ཆེན་པོ་གཞི་ལམ་འབྲས་གསུམ་གྱི་རྣམ་བཞག་མདོར་བསྡུས། ལྟ་སྒོམ་སྤྱོད་འབྲས་ཉེ་བར་བསྡུས་པ། ཞི་ལྷག་གི་ཉམས་ལེན་སྐྱོང་ལུགས་སེམས་ཉིད་ངལ་འཚོའི་བདུད་རྩི། དཔལ་རི་ཐེག་
མཆོག་གླིང་གི་བཅའ་ཡིག་བསྟན་པ་རྒྱས་པའི་ཉི་འོད་རྣམས་སོ། །ལྔ་པ་ཆོས་སྤྱོད་ལམ་ཁྱེར་གྱི་སྐོར་ཚོགས་གཉིས་ཆུ་གཏེར་ལ། ཆོས་སྤྱོད་བསྟན་པ་སྤྱིའི་ལམ་རིམ་ཐེག་པ་ཐུན་མོང་གི་སྔོན་འགྲོ།
ཟབ་མོ་ལྟ་བའི་ལུགས་ཀྱི་ཐེག་ཆེན་སེམས་བསྐྱེད་རྒྱལ་སྲས་ལམ་འཇུག །གསོལ་འདེབས་བྱིན་རླབས་རྒྱུད་བསྐུལ། ཟབ་ལམ་བླ་མའི་རྣལ་འབྱོར་སྙིང་པོ། ཇ་མཆོད་བདུད་རྩིའི་སྤྲིན་ཕུང་། དགའ་

སྟོན་བདུད་རྩིའི་ཉེར་མཆོད། གཟའ་བཏུང་ཚོགས་མཆོད་འདོད་ཡོན་ལམ་ཁྱེར། ཟ་བྱེད་རྡོ་རྗེ་མཁའ་འགྲོའི་སྦྱིན་སྲེག་ཡེ་ཤེས་མེ་འོད། རྩ་གསུམ་རྒྱུན་ཁྱེར་གྱི་གཏོར་མ་དངོས་གྲུབ་བང་མཛོད།
ཉལ་དམིགས་ལུས་སྦྱིན་ཟབ་མོ་ཚོགས་གཉིས་མྱུར་ལམ་རྣམས་སོ། །དྲུག་པ་ཐོར་བུ་སྣ་ཚོགས་ཀྱི་སྐོར་ངོ་མཚན་ཨུཏྤལ་དོ་ཤལ་ལ། རྡོ་རྗེ་དབྱངས་ཅན་མའི་སྒྲུབ་ཐབས་བློ་གྲོས་སྣང་བ་གསལ་བྱེད།
སྐུ་གསུང་ཐུགས་རྟེན་བཞེངས་ཐབས་ཀྱི་ས་ཆོག་སོགས་ཉེ་བར་བསྡུས་པ་ཕན་བདེའི་དཔལ་སྟེར། དམ་ཅན་ཆེན་པོའི་གསོལ་མཆོད་ཉེར་བསྡུས། རྡོ་རྗེ་གཤོག་རྒོད་མའི་གཏོར་འབུལ་བསྡུས་པ་རྣམས་
དང་༑ ཐང་སྐུ་སོགས་ཀྱི་ཞལ་བྱང་འཆི་མེད་ལྗོན་བཟང་ལ་ནང་གསེས་སུ། དཔལ་རི་པདྨ་འོད་ཀྱི་ཞལ་ཐང་བཞེངས་པའི་རྒྱབ་ཡིག །ཚེ་དཔག་མེད་སྐུ་གསུམ་འདུས་པའི་ཞལ་ཐང་གི་རྒྱབ་ཡིག །ཇོ་
བོ་བྱང་ཆུབ་ཆེན་པོ་ལ་སྙན་ཤལ་ཕུལ་བའི་ཁ་བྱང་། རོང་ངུར་སྨྲིག་གི་སྒྲོལ་མ་ལ་སྙན་ཤལ་ཕུལ་བའི་ཁ་བྱང་། བསམ་ཡས་ཆོས་རྒྱལ་ཆེན་པོར་སྙན་དར་ཕུལ་བའི་ཁ་བྱང་། ཨ་ཕྱི་ཆོས་ཀྱི་སྒྲོན་མ་ལ་
མདའ་དར་ཕུལ་བའི་ཁ་བྱང་། དཔལ་མགོན་ཞལ་བཞི་པ་ལ་མདའ་དར་ཕུལ་བའི་ཁ་བྱང་། སྲིན་པོ་རིའི་འཁོར་ལོ་སྡོམ་པ་ལ་སྙན་ཤལ་ཕུལ་བའི་ཁ་བྱང་། བསམ་ཡས་ཆོས་སྐྱོང་ཆེན་པོར་མདའ་དར་

༄༅། །ཕུལ་བའི་ཁ་བྱང་། རྔ་ཡབ་དཔལ་རི་རྟེན་དང་བརྟེན་པར་བཅས་པའི་ཞིང་བཀོད་ཀྱི་ཞལ་བྱང་ཌཱ་ཀིའི་གླུ་གར། རྗེ་བཙུན་རིན་ཆེན་ཕུན་ཚོགས་ཀྱི་སྣང་བརྙན་བཞེངས་པ་ལ་ཞབས་བརྟན་དུ་
གསོལ་བ་འཆི་མེད་གྲུབ་པའི་བདེན་ཚིག་རྣམས་སོ། །བདུན་པ་ཆབ་ཤོག་གི་སྐོར་ཚངས་སྲས་དགྱེས་པའི་རྒྱུད་མངས་ལ། རྒྱལ་ཚབ་གྲགས་པ་དོན་གྲུབ། འབྲུག་པ་པདྨ་དཀར་པོ། སྤྲུལ་སྐུ་མདོ་
སྔགས་གླིང་པ། བྱང་བདག་བཀྲ་ཤིས་སྟོབས་རྒྱལ་རྣམས་ལ་ཕུལ་བའི་ཆབ་ཤོག་རེ་རེ། བླ་མ་མོན་པ་ཆོས་རྗེ་མཁའ་སྤྱོད་པ། དར་རྩེ་མདོ་བ་བླ་མ་འཕྲེང་པོར་ཞལ་ངོ་ཐུན་མོང་། འཕྲེང་པོ་ནས་སྡེ་པ་
དམག་དཔོན་རྣམས་ལ་གནང་བ་རེ་རེ་འཕྲེང་པོ་ནས་སྡེ་པ་ཆོས་རྗེ་ལ་གནང་བ་ལེ་ཚན་གཉིས། དངུལ་གདུང་དགེ་སློང་རྡོ་རྗེ་ལ་གནང་བ། འཕྲེང་པོ་ནས་སྡེ་པ་བདེ་མཆོག་ལ་གནང་བ་ལེ་ཚན་བཞི།
འཕྱང་རྒྱས་ནས་ས་སྐྱོང་ཧོར་བསོད་པ་ལ་གནང་བ། སྡེ་པ་ཆོས་རྗེ་ལ་གནང་བ་ལེ་ཚན་གསུམ། བསམ་ཡས་ཀྱི་དབོན་པ་ལྷ་གཅིག་དང་། ཐུགས་སྲས་ཆོས་རྗེ་ངག་དབང་། ཐུགས་སྲས་ཆོས་རྗེ་ཀུན་
བཟང་རྣམས་ལ་གནང་བའི་ཆབ་ཤོག་རེ་རེ་རྣམས་སོ། །བརྒྱད་པ་བསྔོ་སྨོན་གྱི་སྐོར་བྱང་ཆེན་བསྒྲོད་པའི་མྱུར་ལམ་ལ། བྱང་ཆུབ་སྤྱོད་པའི་སྨོན་ལམ་ཕན་བདེའི་ལྗོན་པ། གསང་བ་སྔགས་ཀྱི་སྨོན་

ལམ་འདོད་འཇོའི་དགའ་སྟོན། གསོན་གཤིན་གྱི་བསྔོ་བ་བྱང་ཆུབ་ལམ་བཟང་། སྨོན་ལམ་རིན་ཆེན་ཕྲེང་བ། རྒྱལ་སྲས་ཀརྨ་ཀུན་བཟང་ལ་གནང་བའི་སྨོན་ལམ་ལེ་ཚན་གསུམ། ཇོ་བོ་བཅུ་གཅིག་
ཞལ་གྱི་སྐུ་ཞབས་སུ་འདེབས་རྒྱུའི་སྨོན་ལམ་ཨ་ལགས་རླུང་ལ་གནང་བ། དད་ལྡན་ནམ་མཁའ་འོད་ཟེར་དང་། །མཁར་གྲྭ་ནས་ཨ་ལགས་ཚེ་རིང་གཉིས་ལ་གནང་བའི་སྨོན་ལམ་རེ་རེ། སྔགས་ཀྱི་
ཞིང་མཆོག་ཤཱནྟ་པུ་རིའི་གྲོང་ཁྱེར་དུ་བགྲོད་པའི་སྨོན་ལམ་དོན་གཉིས་ལྷུན་གྲུབ་བཅས་ལེགས་པར་བཞུགས་སོ། །དེ་ལྟར་ཡོངས་སུ་རྫོགས་པའི་ལུང་ཐོབ་པའི་ཉེ་བའི་བརྒྱུད་པའང་ཞར་བྱུང་གི་ཚུལ་དུ་སྤྲོ་
ན༑ གང་གི་ཚེ་ཡིད་ཅན་རྒྱ་མཚོའི་རྡུལ་སྙེད་ལ་སྙིང་རྗེ་ཆེན་པོའི་སྤྱན་རས་གཞར་ཡང་མི་ཟུམ་པས་གཟིགས་པ་ལག་ན་ཆུ་སྐྱེས་འཆང་བའི་ཚད་མེད་པའི་ཐུགས་རྗེའི་རྣམ་རོལ། འཇམ་དཔལ་དབྱངས་
དངོས་ལྷ་བཙད་པོ་ཁྲི་སྲོང་ལྡེའུ་བཙན་གྱི་ཟུང་འཇུག་ཡེ་ཤེས་སྒྱུ་འཕྲུལ་དྲྭ་བའི་རོལ་གར་སྙིགས་མའི་དུས་ཀྱི་ཐམས་ཅད་མཁྱེན་ཅིང་གཟིགས་པ་ཆེན་པོ་རིག་འཛིན་འཇིགས་བྲལ་གླིང་པ་ཞེས་གྲགས་པའི་
སྤྲིང་ཡིག་ཕྱོགས་ཀྱི་བུ་མོའི་རྣ་བའི་བཅུད་ལེན་དུ་ཆེས་ཆེར་དངར་བ་གང་གི་རྡུལ་བྲལ་འོད་གསལ་གྱི་མེ་ལོང་དྭངས་བའི་ངོགས་སུ། ངེས་པར་ཐམས་ཅད་མཁྱེན་དངོས་འགྲོ་འདུལ་པྲཛྙཱ་རསྨིའི་ཟག་མེད་

༄༅། །ཡེ་ཤེས་ཀྱི་སྐུས་མངོན་སུམ་བར་རྗེས་སུ་བཟུང་ཞིང་བྱིན་གྱིས་རླབས་པ་དང་། རྗེ་དེ་ཉིད་ཀྱི་རྗེ་བཙུན་སྤྲུལ་པའི་སྐུ་རིན་པོ་ཆེ་བསྟན་འཛིན་ཆོས་ཀྱི་ཉི་མ་ལ་ལུང་གི་བདུད་རྩི་འཆད་པ་མེད་པར་
རྩལ་བས་མཁྱེན་དཔྱོད་ཀྱི་པུཎྜཱ་རཱི་ཀ་ཆེས་ཆེར་མཚར་སྡུག་རྫོགས་པའི་ཞབས་སེན་ཟླ་ཚེས་གསར་བས་རེག་པ་བདག་ཀྱང་ཆོས་ཚུལ་འདི་ཐོས་པའི་རྣ་ལུང་གི་ཨུཏྤལ་དཀར་པོ་ཅིར་ཡང་རྒྱས་པར་གྱུར་པའི་
བཀའ་དྲིན་ནི་བྱང་ཆུབ་སྙིང་པོའི་བར་དུ་གཞལ་བྱའི་གནས་ལ་སྤྲོ་བ་མཆོག་ཏུ་འཕེལ་ཏོ། །སླར་སྨྲས་པ། ཆོས་ཀུན་མཁྱེན་པའི་ཤེས་རབ་རྨད་བྱུང་ཟླ་བ་བྱེ་བའི་ལང་ཚོ་ནི། མུན་པའི་གོ་འཕང་བསྙིལ་
འོད་རྣོ་ལྡན་ལེགས་བཤད་བདུད་རྩིའི་ཟེར་སྤྲོ་བས། ཕྱོགས་ལྷུང་པདྨའི་ནགས་ཚལ་ཟུམ་ཞིང་གཟུར་གནས་ཡིད་ཀྱི་ཀུ་མུ་དཱ། ཆེས་ཆེར་དར་བའི་ངང་ཚུལ་དྲན་ནས་སླར་ལ་གུས་པའི་དད་ཕྱག་སྟོབ།
༡ ༑སྤང་དང་ཀློག་པའི་མཆོད་སྤྲིན་རྒྱ་མཚོས་མཆོད། །སྨད་འོས་ལས་ཀུན་སྙིང་ནས་མཐོལ་བཤགས་ཤིང་། །ཁྱོད་ཚུལ་ཁོ་ནར་ཡིད་རབས་དྭངས་པའི་བློ། །ཨུཏྤལ་དཀར་པོའི་འཛུམ་སྒྲོས་སྙིང་
དབུས་གྲོལ། ༢ །ཕྱོགས་བཅུའི་འགྲོ་ལ་ལམ་བདེན་ནོར་བུའི་ཆར། །འབེབས་མཁས་སྤྲུལ་པའི་རྣམ་རོལ་རྟག་སྟོན་ཅིང་། །འདིས་མཚོན་བསགས་པའི་རྣམ་དཀར་ཀཽ་མུ་དཱི། །བྱང་ཆུབ་སྙིང་པོའི་

འཇིངས་སུ་བསྔོ་བར་བགྱི། ༣ །དེ་མཐུས་བདག་ག